
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ XII-66 в кв. 3 по действащия ПУП на кв. Рудник – кв. Черно море, гр. Бургас, отразен като ПИ с идентификатор 07079.711.66 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-11846/08.04.2026 г. в Община Бургас, подадено от С. Й. П. относно прекратяване на съсобственост в недвижим имот, представляващ УПИ XII-66 в кв. 3  по действащ ПУП-ПРЗ на кв. Рудник – кв. Черно море, гр. Бургас.
УПИ XII-66 в кв. 3 по действащия план на кв. Рудник - кв. Черно море, гр. Бургас, одобрен с Решение №6-9/19.02.2004 г. на Общински съвет – Бургас, е с площ 736 кв. м и съответства на ПИ с идентификатор 07079.711.66 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, целият с площ 737 кв. м. 
Посоченият УПИ съответства на част от бивш п-л XII-26 в бивш кв. 5 по недействащ план на кв. Рудник от 1978  г. 
Съгласно нот. акт за покупко-продажба на недв. имот №78, том 11, дело 2451/27.03.2026 г. на Служба по вписванията - Бургас, С. Й. П. е придобил 585/737 кв. м ид. части от ПИ с идентификатор 07079.711.66 по КК на гр. Бургас, целият с площ 737 кв. м.
Община Бургас е собственик на 104/737 кв. м идеални части от ПИ с идентификатор 07079.711.66, целият с площ 737 кв. м по КККР на гр. Бургас, съответстващи на 104/736 кв. м ид. части от УПИ XII-66 в кв. 3, целият с площ 736 кв. метра, отреден "за жилищно строителство" по ПУП-ПРЗ на кв. Рудник - кв. Черно море, гр. Бургас, съгласно Акт №10754/25.11.2025 г. за частна общинска собственост.
Съсобствеността в имота е възникнала по силата на действащия ПУП населеното място, като към имота се придава от запад част от общински терен, съгласно удостоверение с изх. №94-01-18934(1)/08.07.2025 г. на дирекция „Устройство на територията“ при Община Бургас и приложена към него комбинирана скица-извадка.
Останалите кв. метри ид. части до пълната площ на имота не са общинска собственост.
Искането за прекратяване на съсобственост е разгледано на заседание на комисия, назначена с моя Заповед №3903/22.11.2024 г., която с решение от 01.10.2026 г. е установила, че е целесъобразно съсобствеността в имота да се прекрати чрез изкупуване на общинските 104/737 кв. м идеални части от ПИ с идентификатор 07079.711.66, целият с площ 737  кв. м по КККР на гр. Бургас, съответстващи на 104/736 кв. м ид. части от УПИ XII-66 в кв. 3, целият с площ 736 кв. метра, отреден "за жилищно строителство" по ПУП-ПРЗ на кв. Рудник - кв. Черно море, гр. Бургас, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители в България, изготвяне на пазарна оценка на общинската идеална част от имота, която е определена в размер 3950,00 (три хиляди деветстотин и петдесет) евро, без ДДС.
Данъчната оценка на посочените общински идеални части е в размер на 1247,20 (хиляда двеста четиридесет и седем евро и двадесет цента ) евро.
Имотът, предмет на продажба не е включен в Програмата за управление и разпореждане с общинска собственост на Община Бургас за 2026 г., приета с решение по т. 3 от проведеното на 21.09.2026 г. заседание на Общински съвет – Бургас (Протокол №42), поради което същата следва да бъде допълнена. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 01.10.2026 г. на комисия, назначена с моя Заповед №3903/22.11.2024 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

1. Допълва годишната Програма за управление и разпореждане с общинска собственост за 2026 г., приета с решение по т. 3 от проведеното на 21.09.2026 г. заседание на Общински съвет – Бургас (Протокол №42) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с нова точка: имот - частна общинска собственост, представляващ 104/737 кв. м идеални части от ПИ с идентификатор 07079.711.66, целият с площ 737 кв. м по КККР на гр. Бургас, съответстващи на 104/736 кв. м ид. части от УПИ XII-66 в кв. 3, целият с площ 736 кв. метра, отреден "за жилищно строителство" по ПУП-ПРЗ на кв. Рудник - кв. Черно море, гр. Бургас.
[bookmark: _GoBack]2. Да се прекрати съсобствеността между Община Бургас и С. Й. П., с ЕГН ****, с постоянен адрес: гр. Бургас,  , чрез продажба на общинските 104/736 (сто и четири от седемстотин тридесет и шест) кв. метра ид. части от УПИ XII-66 (дванадесет римско за имот с пл. № шестдесет и шест), целият с площ 736 (седемстотин тридесет и шест) кв. метра в кв. 3 (три) по ПУП-ПРЗ на кв. Рудник - кв. Черно море, гр. Бургас, отреден "за жилищно строителство", при граници на целия имот: север - УПИ XI-65, изток - улица, юг - УПИ     XIII-67, запад - край на регулация, съответстващи на 104/737 (сто и четири от седемстотин тридесет и седем) кв. м ид. части от ПИ с идентификатор 07079.711.66 (нула седем нула седем девет точка седем едно едно точка шест шест) по КККР на гр. Бургас, целият с площ 737 (седемстотин тридесет и седем) кв. метра по одобрената КК на гр. Бургас, при съседи имоти с идентификатори: 07079.711.3186, 07079.711.67, 07079.711.65, 07079.711.3582, за които е съставен Акт №10754/25.11.2025 г. за частна общинска собственост, за сумата 3950,00 (три хиляди деветстотин и петдесет) евро, без ДДС.
Приложение: копие от заявл. с вх. №94-01-11846/08.04.2026 г. в Община Бургас; Акт №10754/25.11.2025 г. за частна общинска собственост; нот. акт за покупко-продажба на недв. имот №78, том 11, дело 2451/27.03.2026 г. на Служба по вписванията - Бургас; удостоверение с изх. №94-01-18934(1)/08.07.2025 г. на дирекция „Устройство на територията“ при Община Бургас и приложена комбинирана скица; скица на поземлен имот, издадена от АГКК; удостоверение за данъчна оценка, издадено от МПДТР при Община Бургас; протокол на комисия; пазарна оценка от лицензиран оценител.


ДИМИТЪР НИКОЛОВ
Кмет на Община Бургас

